แบบรายงานข้อเสนอแนะของผู้ตรวจราชการกระทรวงมหาดไทย
รับผิดชอบเขตตรวจราชการที่ ๖ กลุ่มจังหวัดภาคใต้ฝั่งอันดามัน 
(จังหวัดกระบี่ ตรัง พังงา ภูเก็ต ระนอง สตูล) ประจำเดือนมกราคม 2566
**********************************
	ลำดับ
	ประเด็นการตรวจราชการตามนโยบายของรัฐบาลและกระทรวงมหาดไทย
	ผลการดำเนินการตามข้อเสนอแนะ
	หมายเหตุ

	  ๑.

	การขับเคลื่อนการดำเนินงานขจัดความยากจนและพัฒนาคนทุกช่วงวัย
อย่างยั่งยืนตามหลักปรัชญาของเศรษฐกิจพอเพียง (ระยะที่ 2)
[bookmark: _Hlk126319817](๑) ขอให้จังหวัดกำชับทีมปฏิบัติการ และทีมพี่เลี้ยง ให้ลงพื้นที่ติดตาม
ดูแลครัวเรือนเป้าหมายในระบบ TPMAP ปี 2565 อย่างใกล้ชิดเป็นประจำ
เพื่อเฝ้าระวังไม่ให้กลับไปประสบปัญหาตามมิติความขัดสนอีก พร้อมบันทึกข้อมูลสภาพปัญหา และการให้ความช่วยเหลือในระบบ TPMAP Logbook ทุกครั้งที่ลงพื้นที่ 
    (๒) ขอให้จังหวัดกำชับให้มีการนำเข้าข้อมูลครัวเรือนตกหล่นจากข้อมูลครัวเรือนที่ประสบปัญหาความเดือดร้อนจากระบบ Thai QM ในระบบ TPMAP ให้ครบถ้วน และแล้วเสร็จตามระยะเวลาที่กำหนด
     (๓) ขอให้ ศจพ.อ. บูรณาการภาคีเครือข่ายในพื้นที่ ให้ความช่วยเหลือครัวเรือนเป้าหมายที่สำรวจเพิ่มเติมจากระบบ Thai QM กรณีเกิน
ขีดความสามารถของอำเภอ ให้รายงานจังหวัดสนับสนุนการดำเนินงาน

	

	

	  ๒.
	การดำเนินโครงการหนึ่งตำบล หนึ่งหมู่บ้านยั่งยืน (Sustainable Village) เพื่อเฉลิมพระเกียรติสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา
(1) ขอให้จังหวัดกำกับ ติดตามการดำเนินโครงการหนึ่งตำบล หนึ่งหมู่บ้านยั่งยืน (Sustainable Village) เพื่อเฉลิมพระเกียรติสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา ให้เกิดผลเป็นรูปธรรม โดยสร้างทีมคณะกรรมการหมู่บ้าน (กม.) ให้มีความเข้มแข็ง และจัดทำแผนการพัฒนาหมู่บ้าน โดยการบูรณาการการพัฒนาเพื่อยกระดับคุณภาพชีวิตประชาชนในหมู่บ้านที่มีการพัฒนาน้อยที่สุด ให้เป็นหมู่บ้านพัฒนาอย่างยั่งยืน เพื่อเฉลิมพระเกียรติสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา 
เนื่องในวาระทรงเจริญพระชนมายุครบ 3 รอบ 36 พรรษา ในวันที่ 8 มกราคม 2566
     (๒)  ขอให้จังหวัดระนอง ประสานและบูรณาการหน่วยที่เกี่ยวข้องในการแก้ไขปัญหาความเดือดร้อนเบื้องต้นของหมู่บ้านคลองทราย หมู่ที่ ๕ ตำบลบางหิน อำเภอกะเปอร์ จังหวัดระนอง หมู่บ้านเป้าหมายโครงการหนึ่งตำบล หนึ่งหมู่บ้านยั่งยืนฯ ดังนี้ 
	(1) นำเรื่องการขอเอกสารสิทธิที่ดินทำกิน เสนอคณะอนุกรรมการนโยบายที่ดินจังหวัดระนอง พิจารณา
	(2) การขออนุญาตตัดต้นยางพาราที่ปลูกในพื้นที่อุทยานแห่งชาติ สัตว์ป่า และพันธุ์พืช 
(3) การติดตั้งสัญญาณ Free Wi-Fi ใช้ในหมู่บ้านคลองทราย 

	
	*** (2) เฉพาะจังหวัดระนองเท่านั้น











	๓
	การดำเนินงานจัดทำถังขยะเปียกลดโลกร้อนขององค์กรปกครองส่วนท้องถิ่น
1. ขอให้จังหวัดกำกับ ติดตาม เร่งรัดการขับเคลื่อนโครงการถังขยะเปียกลดโลกร้อน ตามแนวทางและแผนปฏิบัติการจัดการขยะมูลฝอยชุมชน “จังหวัดสะอาด” ที่กำหนด โดยจัดทำแผนการดำเนินงานในพื้นที่ กำหนดเป้าหมายและกรอบระยะเวลาจัดทำถังขยะเปียกลดโลกร้อนในครัวเรือนที่ยังไม่ได้ดำเนินการให้ครบถ้วนและทันเวลาที่กำหนด 
       2. ขอให้จังหวัดให้ความสำคัญและบูรณาการร่วมกับภาคีทุกภาคส่วนในพื้นที่ ในการส่งเสริมและสร้างความตระหนักรู้ให้กับประชาชนเข้าใจ
เห็นความสำคัญในการคัดแยกขยะเศษอาหารหรือขยะเปียกในครัวเรือน 
      3. ส่งเสริมให้โรงเรียนสังกัดองค์กรปกครองส่วนท้องถิ่น และโรงเรียนสังกัดกระทรวงศึกษาธิการ จัดทำถังขยะเปียกลดโลกร้อนตามความเหมาะสมของแต่ละพื้นที่

	
	

	๔
	การตรวจติดตามการเร่งรัดการจัดซื้อจัดจ้างและการใช้จ่ายงบประมาณรายจ่ายประจำปีงบประมาณ พ.ศ. 2566 งบลงทุน (ค่าที่ดินและสิ่งก่อสร้างของ สป.มท.)
- ขอให้จังหวัดพังงา และภูเก็ต เร่งรัดกระบวนการจัดซื้อจัดจ้าง ถึงขั้นประกาศผลผู้ชนะการจัดซื้อจัดจ้างหรือผู้ได้รับคัดเลือก ภายใน 31 มกราคม 2566 และเมื่อลงนามในสัญญาแล้วให้กำกับติดตามการดำเนินการให้เป็นไปตามงวดงานในสัญญา เพื่อให้สามารถเบิกจ่ายเงินได้ทันภายในเดือนกันยายน 2566
	
	*** เฉพาะจังหวัดพังงา และภูเก็ต เท่านั้น

	๕
	การตรวจติดตามการบริหารงบประมาณตามแผนปฏิบัติราชการของจังหวัด/กลุ่มจังหวัด ประจำปีงบประมาณ พ.ศ. 2566 
- ให้จังหวัดและกลุ่มจังหวัด ติดตามเร่งรัดหน่วยรับผิดชอบโครงการ
ให้เร่งรัดดำเนินการจัดซื้อจัดจ้าง รายการงบลงทุน ให้สามารถก่อหนี้ผูกพันและเบิกจ่ายเงินได้แล้วเสร็จภายในปีงบประมาณ พ.ศ. 2566และเร่งรัด
การดำเนินงานรายการงบดำเนินงาน ให้เป็นไปตามแผนการปฏิบัติงานและแผนการใช้จ่ายงบประมาณ เพื่อให้การเบิกจ่ายงบประมาณเป็นไปตามมาตรการเร่งรัดการเบิกจ่ายงบประมาณและการใช้จ่ายภาครัฐ ปีงบประมาณ พ.ศ. 2566 ตามมติ ค.ร.ม. เมื่อวันที่ 27 กันยายน 2565

